Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkeztutako galdera, mahastizaintza- eta ardogintza-sektorearentzako laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioko foru parlamentari Miguel Bujanda Cirauqui jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

Landa Garapeneko eta Ingurumeneko Departamentuak mahastizaintza- eta ardogintza-sektoreari laguntzeko neurri-sorta bat abiarazi du –guztira, 4,3 milioi euro–; neurri-sorta horretako neurri nagusia –2 milioi euro– nekazarientzako eta enpresa txiki eta ertainentzako laguntza zuzenek osatzen dute, COVID-19ak bereziki kaltetu baititu horiek. Helburua da nekazaritzako enpresen lehiakortasuna eta nekazaritzako ustiategien bideragarritasuna bermatzea.

Zer irizpide baliatuko da laguntza horiek emateko? laguntza horiek nola bermatuko dute nekazariak merkatuan lehiakorrak izatea?

Iruñean, 2020ko abuztuaren 3an

Foru parlamentaria: Miguel Bujanda Cirauqui